Prienų rajono savivaldybės tarybai

SPRENDIMO „DĖL turto perdavimo valdyti ir naudoti panaudos teise“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Perduoti biliardo klubui „Prienai“ (toliau – Klubas), asociacijai „Paprienės futbolo stadionas“ valdyti ir naudoti panaudos teise Prienų rajono savivaldybei nuosavybės teise priklausantį turtą, išvardytą sprendimo projekte.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris nustato, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, kuris nustato, kad savivaldybės turtas gali būti perduodamas panaudos pagrindais laikinai neatlygintinai valdyti ir naudotis savivaldybės tarybos nustatyta tvarka asociacijoms; 2 dalies 7 punktu, kuris nustato, kad savivaldybės turtas panaudos pagrindais laikinai neatlygintinai valdyti ir naudotis gali būti perduodamas asociacijoms, kurių pagrindinis veiklos tikslas – tenkinti žmonių fizinio aktyvumo poreikius per kūno kultūros ir sporto veiklos skatinimą; 3 dalimi, kuri reglamentuoja, kad savivaldybės turtas asociacijoms gali būti perduodamas panaudos pagrindais laikinai neatlygintinai valdyti ir naudotis, jeigu panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai, dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus ir Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams; 4 dalimi, kuri nustato, kad sprendimą dėl savivaldybės turto perdavimo pagal panaudos sutartį priima savivaldybės taryba; Prienų rajono savivaldybės turto valdymo, naudojimo ir disponavimo juo tvarkos aprašu, patvirtintu Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“.

Laukiami rezultatai:

Patvirtinus sprendimo projektą bus patenkinti biliardo klubo „Prienai“ ir asociacijos „Paprienės futbolo stadionas“ prašymai.

Lėšų poreikis ir šaltiniai:

Šiam sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono savivaldybėje gautas biliardo klubo „Prienai“ prašymas (2025-02-05) dėl biliardo stalo perdavimo valdyti ir naudoti panaudos teise. Biliardo klubas „Prienai“ jau 9 metus vykdo aktyvią veiklą populiarindamas biliardo sporto šaką Prienuose: organizuoja turnyrus, varžybas ir treniruotes, dalyvauja šalies biliardo varžybose. Papildomas inventorius (biliardo stalas) padėtų geriau pasiruošti varžyboms ir leistų biliardo klubui „Prienai“ tinkamai atstovauti Prienų kraštui biliardo varžybose.

Taip pat gautas asociacijos „Paprienės futbolo stadionas“ prašymas (2025-01-29) dėl sporto inžinerinio statinio – stadiono perdavimo valdyti ir naudoti panaudos teise. Organizacija įsipareigoja prižiūrėti ir tvarkyti stadioną ir jo aplinką, atnaujinti stadiono veją ir pritaikyti futbolo veikloms, bei įveiklinti stadioną pagal paskirtį. Stadione planuojama organizuoti turnyrus, stovyklas ir įvairias futbolo rungtynes.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt